Aiškinamasis raštas

Dėl Molėtų rajono savivaldybės tarybos 2023 m. liepos 27 d. sprendimo Nr. B1-167 „Dėl pritarimo projektui „Ikimokyklinio ugdymo paslaugų prieinamumo didinimas Molėtų rajono savivaldybėje“ 2 punkto pakeitimo

1. Parengto tarybos sprendimo projekto tikslai ir uždaviniai:

Sprendimo tikslas – įvykdyti išankstines sąlygas, būtinas projektui „Ikimokyklinio ugdymo paslaugų prieinamumo didinimas Molėtų rajono savivaldybėje“ (toliau – Projektas) įgyvendinti. Sprendimu patvirtinamas Molėtų rajono savivaldybės administracijos prisidėjimas (ne mažiau kaip 15 procentų nuosavų lėšų) įgyvendinti Projektą, skyrus finansavimą.

Sprendimo uždaviniai: priimti sprendimą įsipareigoti skirti visas tinkamas, kurių nepadengia Projekto tinkamų finansuoti išlaidų dalis, išlaidas bei visas netinkamas finansuoti, tačiau būtinas Projektui įgyvendinti, išlaidas.

1. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nėra nustatomos.

1. Laukiami rezultatai:

Pritarus sprendimo projektui bus įgyvendinta išankstinė Projekto parengtumo sąlyga.

1. Lėšų poreikis ir jų šaltiniai:

Projekto biudžetas viso: 650 000,00 Eur, iš jų: 504 187,45 Eur 2021–2027 m. Europos Sąjungos struktūrinių fondų lėšos, 48 312,55 Eur Europos Sąjungos struktūrinių fondų bendrojo finansavimo lėšos; 97 500,00 Eur Molėtų rajono savivaldybės administracijos lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.